ཁོང་གིསལོརཕ་རི་སིའི་དཔྱད་པཡི་སྐུ་བཅར་དང་དུ་ལེན་དུས།གལ་ཏེ་ང་རང་སུའེ་ཏེན་ནམ།ཡང་ན་སུའེ་ཙེར་གྱི་རྩོམ་པ་པོ་ཞིག་ཡིན་ཚེ།ངས་ཧ་ཅང་ཐལ་ཆེ་བའི་ངང་ནས་དགོད་གཏམ་དང་ཀུ་རེ་འདྲ་ཞིག་བརྩེས་པས་ཆོག་མོད།ང་རང་འཇར་མན་པ་ཞིག་ཡིན་པས།ངས་ངེས་པར་དུ་འབྲི་དགོས་པ་ཞིག་ཡོད།དེ་ལ་གདམ་ག་བྱ་རྒྱུ་མེད་ཅེས་གསུངས་པ་ནང་བཞིན།ཁོས་བརྩམས་ཆོས་གཙོ་བོ་གསུམ་པོ་དག་ཀྱང་འཇར་མན་གྱི་འདས་པའི་དུས་ཀྱི་ལོ་རྒྱུས་སྐྱུག་བྲོ་བ་དང་མུན་ནག་པ་དེ་དག་ཟུར་ཟ་བ་དང་མྱ་ངན་པའི་གནས་སུ་བྱས་ནས།རྟོག་པའི་ཁམས་ཡངས་ཤིང་ཚིག་རྣོ་ལ།ཡ་མ་བརླ་དང་བདེན་པ་གཅིག་ཏུ་བསྲེས་པ།ཀུ་རེའི་ཀློང་ནས་ཁྲོ་བ་སྟོན་པ་བཅས།མིའི་རིགས་ཀྱི་ལོ་རྒྱུས་ངན་པ་ལ་རྣག་ཐོག་ཁབ་གཙགས་གནང་ཡོད་པ་རེད་པས།འཇར་མན་རྩོམ་རིག་གི་ཉེ་དུས་ཀྱི་དེད་དཔོན་ལྟ་བུ་ཞིག་དང་ཞི་བདེའི་སླད་དུ་འབད་པ་ལྷུར་ལེན་བྱ་མཁན་ཞིག་ཏུ་གྱུར་ཡོད།རྩོམ་འགན་པ།རྟ་མགྲིན